GiliGold/VAD_KnessetCorpus huggingface dataset:
נעמי חזן: עוד לא הגיעה השעה.
משה גפני: לא זכינו לכך ולכן צמנו עד השעה שמונה ורבע.
קריאה: במפד"ל הוא הגיע.
קריאה: (קריאות צחוק)
משה גפני: למה העניין עלה?
משה גפני: זו הפעם היחידה בתוך 3-4 השנים האחרונות שהעניין עולה.
משה גפני: ביום הכיפורים הצום אמנם יותר קצר מט' באב, אבל ביום הכיפורים צמים גם כאלה שאינם רגילים לצום, צמות נשים הרות, צמים ילדים, והשעה האחרונה היא שעה קשה.
משה גפני: אני לא מדבר בשם אף ציבור.
משה גפני: גם חבר הכנסת יהלום לא צריך לדבר בשם ציבור כלשהו.
משה גפני: מכיוון שיש בעניין סערה ציבורית, אני מציע להוריד את זה מסדר היום ולצום ביום כיפור.
יוסי כץ: רבותיי, אנחנו לא סיכמנו את מושב הכנסת.
יוסי כץ: אבל באמת קיבלנו רק השבוע הצעת חוק שמעוררת מחלוקת.
משה גפני: לא, היא לא מעוררת מחלוקת.
יוסי כץ: קיבלנו במושב הזה הצעת חוק שמעוררת מחלוקת.
משה גפני: תעביר את זה לוועדה שלי.
יוסי כץ: האם אתם רוצים להתקדם?
יוסי כץ: חבר הכנסת פורז, הזמנתי אותך באדיבות רבה, למרות שאתה לא צד לעניין.
אברהם פורז: אני ממש זר לנושא לגמרי.
יוסי כץ: ובכן, במושב הזה קיבלנו הרבה החלטות לגבי הרבה חוקים מעוררי מחלוקת.
יוסי כץ: לא סוד הוא שקיבלנו הצעות חוק שגורמות לתיסכול ולניכור בקרב הציבור הערבי.
יוסי כץ: קיבלנו רק אתמול הצעת חוק שמעוררת תיסכול וזעם בציבור החילוני.
יוסי כץ: אני חושב שכדי לקבל היום החלטה שמשמעה לקדם הצעת חוק כזאת, צריך לחשוב טוב טוב ולשקול היטב האם נוסיף נדבך נוסף על הצעות החוק שמעוררות מחלוקת ומעוררות תיסכול וזעם בקרב ציבורים רבים.
יוסי כץ: אחרי הדברים ששמעתם מיושב-ראש ועדת הפנים ומיושב-ראש ועדת הכלכלה, שאני מניח שהוא שותף לאותה דעה, האם אתם עומדים על בקשתכם לקבוע ועדה?
משה גפני: לקבוע ועדה צריך בכל מקרה, אדוני היושב.
יוסי כץ: אם אתם עומדים על כך אקיים דיון.
דוד אזולאי: אדוני היושב-ראש, אני חושב שההגינות מחייבת שהוועדה הזאת תקיים את הדיון.
יוסי כץ: אני מבין שאתם עומדים על כך.
יוסי כץ: יש לנו כמה הצעות.
יוסי כץ: ההצעה הראשונה להעביר את הצעת החוק לוועדת האתיקה נפסלה על-ידי היועצת המשפטית.
אברהם פורז: יש לי הצעה חלופית.
אברהם פורז: אגב, נמצאים פה אנשים מהציבור שרוצים למסור לך עצומה, אדוני היושב-ראש.
אברהם פורז: קבל נא את העצומה.
אברהם פורז: (מר ירון קורן מוסר ליושב-ראש הוועדה עצומה).
ירון קורן: אנחנו קבוצה של אזרחים שרוצים למסור לך חתימות של 12,000 איש שמתנגדים להזזת שעון הקייץ לאחור.
יוסי כץ: הדברים יילקחו בחשבון במהלך החקיקה.
יוסי כץ: רבותיי, יש הצעה אחת – להעביר את הצעת החוק לדיון בוועדת הפנים.
יוסי כץ: הצעה שנייה – להעביר את הצעת החוק לדיון בוועדת הכלכלה.
אברהם פורז: אני מציע שתהיה ועדה משותפת לוועדת הפנים ולוועדת הכלכלה, בראשות יושב-ראש ועדת הכלכלה.
יוסי כץ: מכיוון שלנושא הזה יש שני אספקטים, האם יש הסכמה עקרונית קודם כל להצעה להעביר את ההצעה לוועדה משותפת?
יאיר פרץ: לא, לא.
עבד-אלמאלכ דהאמשה: תצביע על ועדה משותפת.
דוד אזולאי: במשך כל השנים הנושא הזה נדון אך ורק בוועדת הפנים.
יאיר פרץ: בכל השנים ועדת הפנים דנה בנושא הזה.
עבד-אלמאלכ דהאמשה: אדוני היושב-ראש, זה נושא חשוב ומורכב.
משה גפני: אדוני היושב-ראש, אני מציע לא לסטות ולא לשבש את עבודת הכנסת.
משה גפני: בואו נפעל באופן מסודר.
משה גפני: הכנסת קיבלה הצעת חוק לתיקון החוק הזה.
משה גפני: החוק הזה חייב לבוא לוועדה.
משה גפני: הוועדה שדנה בנושא זה גם מצד תקנון הכנסת וגם מצד המציאות היא ועדת הפנים ואיכות הסביבה.
משה גפני: לוועדת הכלכלה אין שייכות לעניין, בגלל שגם ההחלטה לצאת למלחמה יש לה השלכות כלכליות ולא מעבירים אותה לוועדת הכלכלה.
משה גפני: אני אמרתי ליושב-ראש הוועדה שאני אדון בהצעת החוק בכובד ראש, מפני שצריך לדון גם על מה שיקרה בשנים הבאות.
משה גפני: אמרתי שבגלל הסיבות האלה של המחלוקת שנוצרו כתוצאה מזה בין דתיים לחילוניים, ושלא בצדק, אני לא אתן יד למצב של חקיקה נמהרת.
משה גפני: כמובן, אעשה הכל בתיאום עם אנשי ש"ס ואדבר איתם.
משה גפני: תאמין לי, הכל יהיה בסדר בעזרת השם.
משה גפני: אחרי שהעברת אתמול את חוק טל בקריאה שלישית, אתה אדם הגון.
מרינה סולודקין: אדוני היושב-ראש, אם מדברים על תקדימים, אני רוצה לומר שהחוק הזה נולד בחטא, בגלל שמדובר בהפרת ההנחיות של השר הקודם, השר שרנסקי.
מרינה סולודקין: אמרנו זאת לשינוי.
מרינה סולודקין: אמרנו להם שהם עושים טעות.
מרינה סולודקין: עכשיו רואים שזו טעות.
מרינה סולודקין: דבר שני – אם אתם רוצים לדעת איך הציבור שאני מייצגת רואה את נושא שעון הקייץ, אזי הם צוחקים.
מרינה סולודקין: למה להקל את הצום, הם אומרים, אתם לא מציעים אמיתיים.
יוסי כץ: חבר הכנסת מוסי רז, בבקשה.
יוסי כץ: כל אחד דקה.
מוסי רז: אני רוצה להציע שאולי בשעה שהולכים אחורנית עם השעון יעשו שירות לאומי.
מוסי רז: עכשיו ברצינות.
מוסי רז: אני מציע להעביר את הצעת החוק לוועדת הפנים ואיכות הסביבה, אם הרב גפני יתחייב לא להביא זאת להצבעה בקריאה ראשונה לפני כנס החורף.
יוסי כץ: זו הצעה מאד קונסטרוקטיבית.
רחמים מלול: אני רוצה לומר שני משפטים.
רחמים מלול: כדי לא לשבור את העיקרון שוועדת הפנים היא שאמורה לדון בשעון קייץ – וכך היה גם כל השנים – אני מציע על דעת הכל להעביר את ההצעה לוועדת הפנים.
רחמים מלול: אבל שמעו את הסיפא של דבריי: סיעת ש"ס תקיים עוד מעט התייעצות.
רחמים מלול: ייתכן מאד שנחליט למשוך את ההצעה לחלוטין ואז הכל יבוא על מקומו בשלום.
אברהם פורז: אז תדחה את הישיבה.
יוסי כץ: אם הדיון של סיעת ש"ס יהיה רציני –
רחמים מלול: באופן עקרוני זה גם על דעת סגן שר הפנים.
יוסי כץ: אני סומך עליכם שתקיימו דיון רציני.
עבד-אלמאלכ דהאמשה: אדוני היושב-ראש, יש דבר אחד שאני לא מבין בעניין הזה.
עבד-אלמאלכ דהאמשה: אם זה לפי שעון קייץ, מדובר באותן השעות.
עבד-אלמאלכ דהאמשה: אין אפילו הבדל של רגע אחד.
עבד-אלמאלכ דהאמשה: אלה אותן השעות.
עבד-אלמאלכ דהאמשה: סופרים את השעות לפי הזמן הזה ולפי הזמן ההוא.
עבד-אלמאלכ דהאמשה: אז מה החשיבות לעשות שעון חורף יומיים בתוך הקייץ?
שאול יהלום: אסביר לך.
יוסי כץ: חבר הכנסת דהאמשה, אני לא רוצה להעליב אותך, אבל הואיל ואתם לא צמים 25 שעות –
עבד-אלמאלכ דהאמשה: מה זה חשוב 25 שעות?
עבד-אלמאלכ דהאמשה: אם זהל פי שעון חורץ – זה אותן שעות.
יוסי כץ: אפשר לשאול אותך שאלה?
יוסי כץ: האם אתה שואל זאת בתור מי שמתכוון לצום ביום הכיפורים?
קריאה: אבל הוא אומר לך דבר הגיוני.
עבד-אלמאלכ דהאמשה: מה ההבדל?
עבד-אלמאלכ דהאמשה: יש הבדל בין שני הזמנים?
שאול יהלום: כשאתה מתחיל את הצום אתה שבע.
שאול יהלום: עד שאתה ישן אתה שבע.
שאול יהלום: בבוקר - - -
עבד-אלמאלכ דהאמשה: אתם ישנים 5 או 6 שעות אחרי הארוחה?
עבד-אלמאלכ דהאמשה: זה ההבדל?
יוסי כץ: חבר הכנסת דהאמשה, הצדק איתך.
שאול יהלום: חבר הכנסת דהאמשה, למה אתם אוכלים בלילה?
שאול יהלום: למה אתם אוכלים בלילה?
שאול יהלום: אתם אוכלים בלילה - - -
עבד-אלמאלכ דהאמשה: אתם עושים הכל במשחקים.
שאול יהלום: אצלנו משחקים?
שאול יהלום: אתם אוכלים בלילה.
יוסי כץ: חבר הכנסת יהלום, אני קורא אותך לסדר.
יוסי כץ: חבר הכנסת יהלום, אני קורא אותך לסדר פעם שנייה.
שאול יהלום: הם אוכלים בלילה ואצלנו משחקים.
קריאה: הדברים נאמרו פה ברוח טובה.
יוסי כץ: חבר הכנסת יהלום, תלחצו יד.
יוסי כץ: רבותיי.
יוסי כץ: רשות הדיבור לחבר גאגולה.
יצחק גאגולה: אדוני היושב-ראש, אומר דבריי במשפט אחד.
יצחק גאגולה: לצערי הרב, החוק הזה איך שהוא מתגלגל הגיע למצב בלתי-נסבל בגלל שעל כל דבר אומרים שהחרדים משתלטים ואומרים את כל הסיסמאות האלה.
יצחק גאגולה: חבל מאד שידידי הטוב, אברהם פורז, עשה במקרה הזה דבר שהוא לא היה צריך לעשות.
יצחק גאגולה: אפשר היה להעביר את הצעת החוק.
יצחק גאגולה: יש הרבה מאד אנשים שפסיכולוגית מאד קשה להם לצום עוד שעה אחת.
יצחק גאגולה: פסיכולוגית.
יאיר פרץ: אדוני היושב-ראש, אנחנו רוצים לקיים התייעצות עם השר.
יוסי כץ: אם אתם רוצים התייעצות סיעתית אני מוכן לקיים את הדיון בעוד רבע שעה.
יוסי כץ: טוב, לך להתייעצות ולא נקיים עכשיו הצבעה.
יצחק גאגולה: אני כאיש דתי וחרדי מרגיש אי נוחות מכל הסיפור המיותר הזה.
יצחק גאגולה: אני אמליץ לחבריי שיירדו מכל הסיפור הזה.
יוסי כץ: רבותיי, היום הוא עוד ארוך.
יוסי כץ: בשעה שתיים נמשיך בדיון.
יוסי כץ: התייעצות סיעתית לסיעת ש"ס.
בשעה 13: יציאת יושב-ראש הכנסת לחופשה ומינוי ממלא מקום ליושב-ראש הכנסת
יוסי כץ: רבותיי אני מחדש את הדיון.
יוסי כץ: יושב-ראש הכנסת, אברהם בורג, ייעדר מן הארץ בשליחות ממלכתית החל מיום חמישי ה-25 ביולי 2002 ועד שובו ארצה.
יוסי כץ: ועדת הכנסת מתבקשת לקבוע ממלא מקום ליושב-ראש הכנסת בתקופת היעדרו מן הארץ.
יוסי כץ: יושב-ראש הכנסת ממליץ למנות את סגן יושב-ראש הכנסת, נואף מסאלחה, כממלא מקומו.
יוסי כץ: אני מבקש את אישורה של ועדת הכנסת.
יוסי כץ: – כולם בעד, אין נגד.
הוחלט: יושב-ראש הכנסת, אברהם בורג, ייעדר מהארץ מה-25.7.2002 ועד שובו ארצה.
הוחלט: בתקופה זו ימלא את מקומו חבר הכנסת נואף מסאלחה.
הוחלט: 3.
הוחלט: קביעת ועדה לדיון בהצעת חוק קביעת הזמן (הוראת שעה) (תיקון – מועד סיום שעון קיץ 2002), התשס"ב-2002.
יוסי כץ: נמשיך בדיון בעניין שעון הקייץ.
יוסי כץ: חבר הכנסת יאיר פרץ, בבקשה.
יאיר פרץ: אדוני היושב-ראש, לאחר התייעצות של סיעת ש"ס הגענו למסקנה שאנחנו מבקשים להעביר את הצעת החוק הנוכחית לדיון בוועדת הפנים.
יאיר פרץ: חבר הכנסת גפני הצהיר בפניך שהוא ידון בכובד ראש.
יאיר פרץ: מאחר שטכנית לא נוכל לטפל בהצעת החוק בפגרה –
משה גפני: אנחנו כן יכולים, אם אנחנו רוצים בכך.
משה גפני: אנחנו יכולים.
יאיר פרץ: יכולים.
משה גפני: אם אני רוצה – אני יכול.
יאיר פרץ: בכל אופן, על פניו נראה שבמושב הזה, בתקופה של השנה הזאת, לא יחולו שום שינויים בשעון הקיץ.
יאיר פרץ: כך זה נראה על פניו.
יאיר פרץ: לכן, אנחנו מבקשים להעביר את הצעת החוק לדיון בוועדת הפנים.
יאיר פרץ: חבר הכנסת גפני כיושב-ראש ועדת הפנים ידון בחוק בצורה מעמיקה.
אברהם פורז: תרשה לי.
אברהם פורז: אני מבין שיש נכונות לדון בהצעת החוק בוועדת הפנים בתום פגרת הכנסת.
משה גפני: שלא תהיה אי-הבנה.
משה גפני: אני מצטרף לבקשה של יושב-ראש סיעת ש"ס ואני מבקש להעביר את הצעת החוק לוועדת הפנים.
משה גפני: שם מקומה.
משה גפני: שם דנו בעניין הזה.
משה גפני: אני טכנית יכול להעביר את זה.
משה גפני: העברתי את חוק שירות בתי הסוהר בחצי היום.
משה גפני: אין בעיה להעביר את זה.
יאיר פרץ: כי היה קונצנזוס שם.
משה גפני: נמצא פה יושב-ראש ועדה לפניך וכשהוא רוצה משהו – הוא עושה.
משה גפני: כולנו יודעים את הדברים.
משה גפני: דיברתי גם עם יושב-ראש סיעת ש"ס וגם עם סגן שר הפנים, שהיה יושב-ראש הוועדה לפניי בוועדה, והוא עשה את ההסכם המכובד עם חבר הכנסת פורז.
משה גפני: אמר לי חבר הכנסת דוד אזולאי, והצטרף לדעתו גם יאיר פרץ יושב-ראש סיעת ש"ס, שבגלל המחלוקות שדובר עליהן קודם הם רוצים לעמוד בהסכם.
משה גפני: דוד אזולאי רוצה לעמוד בהסכם.
משה גפני: לכן, הוא עומד בהסכם.
יאיר פרץ: מדובר על ההסכם עם חבר הכנסת פורז, עם שינוי.
משה גפני: אני מודיע כאן שאני דורש שהחוק יעבור לוועדת הפנים.
משה גפני: אני מודיע שאקיים עליו דיונים.
משה גפני: אני מודיע.
משה גפני: החוק הזה הוא חוק של הוראת שעה וצריך לקבל החלטה מקובעת, מסודרת, כדי להוריד את הנושא לחלוטין מסדר היום.
משה גפני: אני לא מתחייב בשום פנים ואופן על כלום.
משה גפני: אני לא מתחייב מתי לקיים דיונים.
משה גפני: אני לא שואל אותך מתי אתה מקיים דיונים על חברת החשמל.
משה גפני: אם פתאום שבוע הבא ארצה לנסוע לחופש ולא יהיה לי מקום, האם לא נקיים דיונים בוועדה?
משה גפני: מילה אחרונה אני רוצה להגיד לחברת הכנסת מרינה סולודקין לגבי שר הפנים הקודם.
משה גפני: שר הפנים הקודם, נתן שרנסקי, הזמין אותי ואת חבר הכנסת ליצמן ואמר: אני רוצה להתחשב בדעתכם, אני רוצה לדעת לגבי שעון הקייץ מהי דעתכם.
משה גפני: אמרנו לו, ואנחנו לא היחידים, שמה שהוא יעשה מקובל עלינו, אבל הבעיה היחידה שלנו היא יום הכיפורים.
משה גפני: ולפתע, ללא ידיעתנו, הוא הביא לפה הצעה שהכניסה את יום הכיפורים בפנים.
משה גפני: זה היה שלא בידיעתנו וגם לא בהגינות.
משה גפני: כאן היה הסכם.
משה גפני: אמנם ההסכם לא היה על דעת השר שרנסקי, אבל גם השר שרנסקי נהג כלפינו לא בהגינות.
מרינה סולודקין: אבל הוא לא חתם על ההסכם.
שאול יהלום: אני חושב שהדבר הראשון החשוב ליושב-ראש וגם לאנשי ש"ס הוא שהחוק הזה מקומו בוועדת הפנים.
שאול יהלום: לכן, לאחר ששמענו הכל, אנחנו צריכים להחליט שהחוק יידון בוועדת הפנים.
שאול יהלום: מצד שני, אני פונה אל יושב-ראש ועדת הפנים ואומר לו שיש גם עניין של בזבוז כספי ציבור.
שאול יהלום: אחרי שכאן הוצהר שהם לא רוצים, מה אתה תכנס ועדות, ויישבו?
שאול יהלום: וידברו?
משה גפני: אבל זו הוראת שעה.
יאיר פרץ: חבר הכנסת יהלום, ממילא החוק הזה עתיד לבוא לדיון.
משה גפני: מה שקבע דוד אזולאי ל-4 שנים, אני רוצה לעשות באופן קבוע.
יוסי כץ: העמדה ברורה.
יוסי כץ: היועצת המשפטית רוצה להעיר הערה.
ארבל אסטרחן: אני רוצה רק להתייחס לעניין של הוועדה הראוייה לדון בנושא.
ארבל אסטרחן: הוועדה המתאימה היא ועדת הפנים.
ארבל אסטרחן: חוק קביעת הזמן קובע ששעון קייץ ייעשה באמצעות ועדת הפנים.
אברהם פורז: אדוני היושב-ראש, אני לא רוצה שאחר-כך תהיינה אי-הבנות.
אברהם פורז: אם אנשי סיעת ש"ס אומרים שהם לא מושכים את החוק, אבל הם מוכנים שהוא יחול מהשנה הבאה ואילך, זאת אומרת שהשנה כבר גמרנו את המועדים של שעון הקייץ, ואז יהיה דיון בוועדת הפנים על השנים הבאות – אין לי בעיה עם זה.
רחמים מלול: חבר הכנסת פורז, השנה אנחנו עומדים בהסכם.
דוד אזולאי: שיכנעתי את חבריי לסיעה.
דוד אזולאי: ביקשתי מהם, ויש הסכמה לכך, שאנחנו נישאר בהסכם כפי שסוכם.
אברהם פורז: טוב, בסדר.
דוד אזולאי: אבל ישנו העניין העקרוני לשנים הבאות ומחובתנו לדון בכך בוועדה הנוגעת בדבר.
דוד אזולאי: הוועדה הנוגעת בדבר היא ועדת הפנים.
שאול יהלום: אני בעד, בתנאי שחברת החשמל לא תוריד את ה"שאלטר".
שאול יהלום: (בהומור).
אברהם פורז: חבר הכנסת גפני, מאחר שאתה רוצה לדבר על עניין שעון הקייץ, ובתקופת הפגרה לא אהיה בארץ חלק מהזמן, אני מאד מבקש ממך לתאם איתי את המועדים, וזאת לגבי הדיון על השנים הבאות.
אברהם פורז: תתאם איתי את המועדים.
יוסי כץ: אני שמח שאנחנו מסיימים את הדיון ברוח טובה.
יוסי כץ: אני מניח שחבר הכנסת גפני, מטעמים של קולגיאליות, יזמין את חבר הכנסת פורז.
רחמים מלול: אני מציע שתוציא הודעה בשבחה של תנועת ש"ס, שהיא מכבדת הסכמים.
יוסי כץ: אני שמח שרוח הדברים היא לכבד את ההסכם.
יוסי כץ: הסכמים כדאי וצריך לכבד.
יוסי כץ: חבר הכנסת פורז יוזמן לדיונים בוועדת הפנים.
משה גפני: אדוני היושב-ראש, אני רק לא יודע מה יקרה.
משה גפני: אם פתאום הממשלה תחליט שזה מה שצריך לעשות ותביא הצעת חוק, אינני יודע.
יוסי כץ: מי בעד קביעת ועדת הפנים כוועדה שתדון בנושא?
יוסי כץ: בעד – רוב נגד – אין ההצעה נתקבלה
הוחלט: ועדת הפנים תדון בהצעת חוק קביעת הזמן.
יוסי כץ: אני לא חושב כי אנו נפעל נכון אם נתייחס לירדן כמו למדינה אחרת.
יוסי כץ: היחסים עם ירדן הם מאוד קונקרטיים ותכופים.
יוסי כץ: אני לעיתים נוסע פעמיים בחודש לירדן, לצורכי עבודה.
יוסי כץ: אם ישנה בעיה להיכנס עם רכבה של הכנסת, ניתן לקבוע כי חבר כנסת יוכל להיכנס לירדן עם רכבו הפרטי והוצאותיו יוכרו.
נעמי חזן: אני מתנגדת לכך.
היו”ר יוסי כץ: גם אני כמוך מכיר בערך הרגישות הציבורית, אך אני חושב כי יש לנו עניין לעודד ביקור של חברי כנסת במדינות ערב.
היו”ר יוסי כץ: אני חושב כי אין דין מדינות ערב כדין מדינות אירופאיות או ארצות הברית.
היו”ר יוסי כץ: השאלה היחידה היא האם חבר כנסת ישתתף בדף קשר לבוחר בעניין הזה או לא.
האשם מחאמיד: מה קורה כאשר שגריר מצריים מזמין אותי למצריים ומאשר את העברתי?
האשם מחאמיד: מה אני צריך לעשות כאשר השגרירות מסכימה כי אני אעבור את הגבול ברכבה של הכנסת?
חוסניה ג'בארה: לפני שבועיים אני נסעתי לירדן עם יפויי כח של רכב שהשגתי.
חוסניה ג'בארה: מנהל הגשר שאחראי על הביטחון נתן הוראה לכסות את כל הסימנים המזהים את הרכב כרכב ישראלי.
חוסניה ג'בארה: אני רוצה להראות כי גם הם מעונינים לשמור על הביטחון שלנו.
האשם מחאמיד: אני מסכים לדבריה של חה"כ חזן.
האשם מחאמיד: אני איני מעוניין שמישהו יממן את נסיעותיי הפרטיות.
היו”ר יוסי כץ: חה"כ ג'בארה, מה את חושבת על ההצעה לשכור רכב ירדני, כאשר מגיעים לגבול ולקבל החזר הוצאות?
חוסניה ג'בארה: מבחינה ביטחונית יותר נח לי לנסוע ברכב שלי.
חוסניה ג'בארה: אם אני אצטרך ללכת כמה מטרים ברגל כדי לשכור רכב ירדני, אינני יודעת מה יכול לקרות.
חוסניה ג'בארה: מזהים אותנו שם, וייתכן כי בעל הרכב יהיה אדם קיצוני.
היו”ר יוסי כץ: אני חושב כי אנו צריכים לחשוב על ההיבט הבטיחותי ולא רק על ההיבט הביטחוני.
היו”ר יוסי כץ: בשל כך אני חושב כי עדיף להגיע להסדר כך שיתאפשר לחברי כנסת לנסוע ברכב הכנסת לירדן או לטאבה.
אנה שניידר: אני הבנתי כי במעבר יש אפשרות לשכור רכב בלבד, ולא רכב עם נהג.
היו”ר יוסי כץ: אם נבחר באופציה הזו, יתחילו למתוח עלינו ביקורת ציבורית קשה, כפי שאמרה חה"כ חזן.
היו”ר יוסי כץ: אני מעוניין שתנאיהם של חברי הכנסת בנושא הזה יושוו לעובד רגיל בחברה רגילה אשר מקבל רכב מן החברה.
היו”ר יוסי כץ: כפי שאזרח אחר לוקח על עצמו סיכון כאשר הוא נוסע ברכב בירדן, כך גם חבר הכנסת לוקח על עצמו סיכון.
היו”ר יוסי כץ: אני חושב כי יותר בטיחותי לנסוע ברכב שאני מכיר אותו.
היו”ר יוסי כץ: לגבי הסממנים הישראלים של הרכב, צריך לבצע פעולות שונות כדי להסתיר אותם.
יצחק שד”ר: גם אם יסתירו את הסממנים הישראליים, הרכב יהיה רכב שיבלוט בשטח.
היו”ר יוסי כץ: חה"כ מחמיד, לגבי ההסדר עם מצריים אני מציע כי אתה תבדוק זאת עם השגרירות ותחזור לוועדה עם תשובה לכך.
אייל גור: ח"כ שמעונין לעבור את הגבול ברכב של הכנסת צריך להצטייד בפוליסת ביטוח בחו"ל והתחייבות של הכנסת כלפי החברה לגבי הרכוש.
אייל גור: ישנה בעייה עם ביטוח גוף, כיוון שהפוליסה מוגבלת עד גבול מסוים.
היו”ר יוסי כץ: כל דבר ניתן לביטוח, ואני מניח כי אתם פועלים כך גם עם חברות אחרות.
נעמי חזן: אני חושבת כי כאשר מדובר בתוספות לביטוח הוצאות רכב מחוץ לגבולות מדינת ישראל, התוספות חייבות להיות על חשבון חברי הכנסת, אלא אם מדובר בשליחות מטעם הכנסת.
אבי זהר: אני סבור כי לא תהייה בעיה לחברי הכנסת עם החברה תסכים לצייד אותם ביפויי כח, לעבור את הגבול.
אבי זהר: אחת לשנה מתכנסת ועדת תחבורה משותפת ושם ניתן להעלות את הנושא הזה לדיון.
היו”ר יוסי כץ: אני מבקש מאבי זהר ומנציגי החברה להסדיר את הטפסים והמסמכים תוך שלושה שבועות כדי שהנושא יוסדר.
חוסניה ג'בארה: אני איני מעונינת כי ועדת הכנסת תקבע נוהל חריג לגבי חברי הכנסת הערביים בלבד.
יוסי כץ: אני מוכן להיות חבר הכנסת הראשון שיסע על פי הסדר זה.
יוסי כץ: העברה מוועדה לוועדה
יוסי כץ: אנו עוברים לנושא אחר, העברת הצעת חוק מוועדה אחת לאחרת.
יוסי כץ: הצעת חוק שירות נתוני אשראי (תיקון) (דחיית תחילה) מטעם הממשלה, מתבקשת על ידי חה"כ פורז לעבור לוועדה המשותפת ולא לוועדת כלכלה או חוקה.
אברהם פורז: מדובר בהצעת חוק ממשלתית שלדעתי מחמת טעותו של שר המשפטים שלא היה מודע לכך שישנה ועדה משותפת, העביר זאת לוועדת החוקה.
היו”ר יוסי כץ: מהי עמדתו של יו"ר ועדת החוקה?
אברהם פורז: למיטב ידיעתי, הוא מסכים לכך.
היו”ר יוסי כץ: אם הוא מסכים לכך אני מורה להעביר זאת לוועדה המשותפת.
היו”ר יוסי כץ: ה צ ב ע ה בעד: 2 נגד: 0 נמנעים: אין
יוסי כץ: ההצעה להעביר את הצעת חוק שירות נתוני אשראי (תיקון) (דחיית תחילה), התשס"ב-2002, לוועדת המשותפת לוועדת הכלכלה וועדת החוקה נתקבלה.
יוסי כץ: קביעת ועדות לדיון בהצעות חוק ובהצעות לסדר היום.
היו”ר יוסי כץ: אנחנו עוברים לקביעת ועדות לדיון בהצעות חוק.
היו”ר יוסי כץ: הצעת חוק שירותי הדת היהודיים (תיקון מס' 12), התשס"ב-2002.
היו”ר יוסי כץ: מה תוכנה של הצעת חוק שירותי הדת היהודיים?
ארבל אסטרחן: זהו חוק ממשלתי שנועד להגדיל את השתתפות הממשלה בהוצאות התקציב של מועצה דתית.
היו”ר יוסי כץ: אני חושב כי זה צריך להיות נידון בוועדת פנים ואיכות הסביבה.
יוסי כץ: הצעת חוק שירותי הדת היהודיים (תיקון מס' 12), התשס"ב-2002), תידון בוועדת הפנים ואיכות הסביבה.
יוסי כץ: אני עובר להצעת החוק הבאה, חוק שירות המדינה (מינויים) (תיקון מס' 13) (ייצוג הולם).
ארבל אסטרחן: זה חוק שוועדת החוקה הכינה אותו, ועל כן אני חושבת כי הוא צריך לחזור לוועדת החוקה.
היו”ר יוסי כץ: אני חושב כי הוא צריך לחזור לוועדת החוקה.
יוסי כץ: הצעת חוק שירות המדינה (מינויים) (תיקון מס' 13) (ייצוג הולם) תידון בוועדת החוקה.
יוסי כץ: אני עובר להצעת החוק הבאה, איסור ייבוא טובין בהיצף של חה"כ עמיר פרץ, שהפכה להצעה לסדר.
יוסי כץ: אני חושב כי זה צריך לעבור לוועדת הכלכלה.
יוסי כץ: ה צ ב ע ה בעד: 2 נגד: 0 נמנעים: אין
יוסי כץ: ההצעה לסדר היום בנושא איסור יבוא טובין בהיצף תידון בוועדת הכלכלה.
יוסי כץ: רבותי, בוקר טוב.
יוסי כץ: אני מתכבד לפתוח את ישיבת ועדת הכנסת בכמה נושאים קצרים.
יוסי כץ: הדבר הראשון, חברת הכנסת סופה לנדבר מונתה כסגנית שר התחבורה.
יוסי כץ: הודעה על המינוי שלה צפויה במהלך ישיבת המליאה.
יוסי כץ: סיעת העבודה פנתה אלי במכתב: "הריני להודיעך בזאת, כי החתום מטה יחליף את חברת כנסת סופה לנדבר כסגן יושב-ראש הכנסת.
יוסי כץ: בברכה, חבר הכנסת אפי אושעיה".
יוסי כץ: אני אביא בנושא הזה את המלצת ועדת הכנסת, ואני אעלה את זה כמובן במליאת הכנסת.
יוסי כץ: ההמלצה של ועדת הכנסת, שאני מציע, היא מינוי חבר הכנסת אפי אושעיה כסגן יושב-ראש הכנסת.
יוסי כץ: בעד – 2 נגד – אין הוחלט להמליץ על מינוי חבר הכנסת א' אושעיה לסגן יושב-ראש הכנסת.
יוסי כץ: ההמלצה תועבר למליאה.
יוסי כץ: קביעת ועדות – הצעת חוק לתיקון פקודת רכב מנועי (ביטוח אופנועים), של חבר הכנסת אליעזר כהן הועברה לוועדת העבודה, הרווחה והבריאות.
יוסי כץ: חבר הכנסת דוד טל, יושב-ראש הוועדה, מבקש להעביר את הדיון בהצעת החוק לוועדה המשותפת לוועדת הכספים ולוועדת החוקה, חוק ומשפט בנושא רכב מנועי.
יוסי כץ: הואיל ומדובר באותו אדם, ועניינית, הנושא הזה הוא באמת נושא ששייך לוועדה, אני מציע לקבל זאת.
אנה שניידר: זה יכול להיות גם בוועדת הכלכלה.
יוסי כץ: מי בעד להעביר את הצעת החוק לוועדה המשותפת, ירים את ידו.
יוסי כץ: בעד – 3 נגד – אין אושר להעביר את הצעת חוק לתיקון פקודת רכב מנועי (ביטוח אופנועים), של חבר הכנסת א' אושעיה לוועדה המשותפת לוועדת הכספים ולוועדת החוקה, חוק ומשפט בנושא רכב מנועי.
יוסי כץ: הצעת חוק כתוביות ושפת סימנים בשידורי טלוויזיה, של חבר הכנסת מוטי משעני.
יוסי כץ: פונה אלי חבר הכנסת דוד טל ואומר שההצעה הועברה לוועדת החינוך ומבקש להעביר, להכנה לקריאה שנייה ושלישית, לוועדת העבודה, הרווחה והבריאות, אשר הכינה אותה לקריאה ראשונה.
יוסי כץ: חבר הכנסת זבולון אורלב, יושב-ראש ועדת החינוך כותב לי: "אני מסכים לבקשתו של חבר הכנסת טל".
יוסי כץ: מי בעד העברת הצעת חוק כתוביות ושפת סימנים לוועדת העבודה והרווחה להכנה לקריאה שנייה ושלישית?
יוסי כץ: בעד – 3 נגד – אין הצעת חוק כתוביות ושפת סימנים בשידורי טלוויזיה, של חבר הכנסת מוטי משעני, מועברת לוועדת העבודה, הרווחה והבריאות להכנה לקריאה שנייה ושלישית.
יוסי כץ: הצעת החוק עברה.
יוסי כץ: חבר הכנסת אפי אושעיה הגיש הצעת חוק חסינות חברי הכנסת (זכויותיהם וחובותיהם) (כהונת חבר כנסת כראש עיר).
יוסי כץ: כפי שידוע לכם חברי כנסת מנועים מלכהן בתפקידים נוספים.
יוסי כץ: בהצעת החוק הזאת ביקש חבר הכנסת אושעיה לאפשר לראשי הערים של ירושלים, תל-אביב וחיפה להתמודד לכנסת ולכהן בכנסת, במקביל לכהונתם כראשי ערים.
יוסי כץ: קודם כול, אולי הבעיה הזאת נפטרה, משום שראש העיר חיפה מתמודד לראשות המפלגה, והוא הודיע שאם הוא ייבחר, הוא פורש מכהונתו.
יוסי כץ: אבל עדיין נשארנו עם ראשי הרשויות בתל-אביב ובירושלים.
יוסי כץ: אני רוצה להזכיר לכם שהצעת החוק, שמנעה מראשי הערים לכהן כחברי כנסת במקביל, עברה דיון רציני מאוד בכנסת, וגם חבר הכנסת אושעיה, כפי שהודה בדבריו, נוכח שיש התנגדות רצינית במליאה, ולכן הוא הפך את הצעת החוק להצעה לסדר-היום.
אנה שניידר: אולי לפני, חבר הכנסת אושעיה, נצטרך להזכיר שהחוק, כאשר חוקק, הסיבה להכללת רשויות מקומיות בתוספת, שאומרת שאסור לחבר הכנסת לכהן בשני תפקידים, ובין היתר ברשות מקומית, היתה שלא רוצים שחבר הכנסת יעסוק בדברים אחרים, אלא בעיסוקו כחבר כנסת, וראש רשות מקומית עסוק מאוד בענייני רשות מקומית, ואז לא נותר לו זמן לעסוק בענייני הכנסת.
אנה שניידר: אם באה ההצעה למעט מתוך הרשויות המקומיות דווקא את הרשויות הגדולות ביותר, שגוזלות, יש להניח, מזמנו של ראש אותה רשות זמן רב מאוד, נראה שיש בכך פגיעה בחוק כפי שחוקק מלכתחילה.
יוסי כץ: לפני שחבר הכנסת אושעיה יענה על זה, אני רוצה להזכיר לכם שהחוק הזה תוקן, למיטב זכרוני, פעם אחת מאז שהוא נחקק, וזה אותו תיקון שיזמתי, לאפשר ליושב-ראש ההסתדרות להיות גם חבר כנסת.
אנה שניידר: גם יושב-ראש ההסתדרות הלאומית.
יוסי כץ: אני יזמתי את התיקון הזה, ואני כמעט כבר מצטער עליו, אני אומר את זה במילתא דבדיחותא.
יוסי כץ: בשעתו, כשנחקק התיקון הזה, סברתי לתומי שלא ראוי במדינה נאורה, כי ימנעו מראש האיגודים המקצועיים במדינה להיות בפרלמנט, ואז האלטרנטיבה היחידה שלו תהיה לארגן שביתות, זה יהיה כלי הנשק היחיד.
יוסי כץ: אבל לא דנים בהצעה שלי.
אפי אושעיה: בינתיים ההסתדרות הפכה למפלגה, וזאת כבר בעיה אחרת.
יוסי כץ: אני לא צפיתי את זה, וזה מראה שלפעמים הכוונות הטובות ביותר מביאות לתוצאה עגומה.
אפי אושעיה: אדוני היושב-ראש, לא אחת טוענים אזרחים במדינת ישראל שהכנסת מנותקת מרחשי לבו של הציבור, ואין אדם שקרוב לרחשי לבו של הציבור יותר מראש העירייה או מראש המועצה.
אפי אושעיה: אין אחד שמתחכך, בחיכוך היומיומי הזה עם התושבים, במגוון הנושאים הבלתי אפשרי כמעט, החל מהניקיון והתברואה, כלה בחינוך ובריאות וכן הלאה.
אפי אושעיה: אני בכלל בעד בחירות אזוריות, לחלק את מדינת ישראל ל-60 אזורים, שחברי הכנסת ייבחרו באזורים, ואז היינו יכולים לפתור את הבעיה.
אפי אושעיה: היות ויש התנגדות של מפלגות מסוימות מאוד לבחירות אזוריות, חשבתי שהדרך להתגבר על הבעיה הזאת היא לאפשר לראשי הערים לתת ביטוי לאזור, לעיר, למקום המגורים ברמה הלאומית, על-ידי בחירתם לכנסת.
אפי אושעיה: ידעתי שהצעת חוק שתקבע שכל ראשי הערים בארץ באופן גורף יכולים להתמודד לכהונת חבר כנסת תיתקל בהתנגדות גורפת, כי אנחנו מועדון די סגור שרוצה להגן על עצמו, ולא רוצים כל כך שראשי הערים יוכלו להתמודד, לפיכך צמצמתי את זה לשני שלבים, אמרתי שאני אביא שלב אחד – ראשי הערים הגדולות, ובקדנציה הבאה – נאפשר לכל ראשי הערים.
יוסי כץ: היית צריך להתחיל עם הקטנות.
אפי אושעיה: כשהנושא הגיע למליאת הכנסת, הבנתי שכמעט בלתי אפשרי להעביר דבר כזה במליאה, גם כששר הפנים וחברי סיעתו הודיעו בכנס של ראשי רשויות שהם בעד לאפשר לראשי רשויות להתמודד.
אפי אושעיה: למה בכל זאת העדפתי שזה יבוא כהצעה לסדר ושלא תהיה הצעת חוק שתיפול?
אפי אושעיה: כי רציתי שיהיה דיון אמיתי, אחת ולתמיד, לבדוק את העניין פעם נוספת ולראות ממה אנחנו נבהלים כל כך, ואולי צריך לתקן, אולי במגבלות כאלה ואחרות.
אפי אושעיה: מה שאני רוצה להציע ליושב-ראש הוא, שהדיון הזה יהיה דיון ראשוני, ולנסות להביא אליו חומרים מקצועיים, לעשות השוואה עם העולם.
אפי אושעיה: אני לא בטוח שהדמוקרטיה הצרפתית היא פחות דמוקרטית.
אלכסנדר צינקר: בצרפת יש המון בעיות, כי כל ראשי הערים יושבים בפרלמנט.
אלכסנדר צינקר: הייתי עכשיו בצרפת ודיברתי עם אנשים והם אמרו לי: אנחנו לא מבינים איפה כל ראשי הערים – הם כולם יושבים בפרלמנט.
יוסי כץ: או בממשלה.
אפי אושעיה: ראש עיריית פריז היה ראש ממשלה.
יוסי כץ: שר הפנים, גסטון דה-פר(?), היה ראש עיריית מרסיי.
אפי אושעיה: אני מציע שביחידת המחקר שלנו יעשו עבודה אמיתית.
אפי אושעיה: יש לי חומר בסיסי שהם הגישו לי בעניין הזה.
אפי אושעיה: נראה מה קורה בעולם.
אפי אושעיה: נעשה מחקר טרומי ונראה מה ההשלכות של זה לגבי המערכת הציבורית-פוליטית במדינת ישראל.
אפי אושעיה: נלמד את הנושא לעומק, ויכול להיות שזו תהיה הצעה של הוועדה בכלל.
אפי אושעיה: אני משוכנע שאתה פתוח להקשיב, לבדוק, ללמוד את העניין, ונראה איך אנחנו מתקדמים.
אפי אושעיה: יכול להיות שצריך שזה ייכנס לתוקף רק מהקדנציה הבאה ולא בקדנציה הזאת, אני לא קובע מסמרות בעניין.
אפי אושעיה: אני משוכנע שצריך ללמוד, להסיק את המסקנות ולראות איך מתחילים את המהלך הזה.
יוסי כץ: אמנון זך, בבקשה.